OcEANUS AUSTRALIS. 29 



juniores Diomedeas Albatros esse reperi. Caro nostrae 

 Diomedeae, dummodo cutis sit detracta, satis sapida. Ster- 

 num in omnibus brevissimum. Avis laesa seu vulnerata 

 vomit. 



Pediculorum duo genera in eis observavi: unum ova- 

 tum nigrum capite postice truncato, antice rotundato, minus, 

 alterum elongatum majus atrum, pedibus 4 longis, 2 brevis- 

 simis, capite in altero sexu cornuto, in altero antennis seta- 

 ceis moniliformibus. 



Octob. 12. 

 24. Cnide ungula F. (*) 

 Cnide uniarticulata, hyalina, ungulam equinam prorsus 

 referente. 



Habitat in Oceano australi extra Tropicum, mari innatat. 

 Corpus liberum, hyalinum oblongum, cavitate intestina 

 et osculo unico instructum, ungulae equinae figurae. 



25. Clio Conchacea F. (**) 



(Fig. picta G.) 



Clio vagina subtus plana, supra convexa, rostro ascen- 

 dente retuso, cauda tricuspide. 



Forskal Fauna Aegyptiaca et Arabica p. 124. t.XL. fig.B. 

 Anomia tridentata. 



Habitat in Oceano australi extra Tropicum, mari inna- 

 tans ope alarum duarum membranacearum oppositarum. 



Corpus oblongum, \ unc. longum, supra testa fusca 

 conchacea gibba tectum; subtus planum pallidum. (***) 



(*) Salpae species, cui similem nullam apud auctores descriptam 

 invenio; novam igitur et hoc nostro tempore eam censeo. 



Lichtenstein. 



(**) Hyalea lanceolata Lesueur? 



(***) Quae hic prona animalis pagina dicitur et plana, supina est ex 

 disquisitione recentiorum. Inde quoque rostrum ascendens apparel. 



